Baltoscandal

"Baltoscandal" on aastast 1990 toimuv teatrifestival, mille algatasid Ruto Killakund ja Peeter Jalakas.

Esimene Baltoscandal toimus 18.–24. juunil 1990 Pärnus. Festival oli mõeldud alternatiivsetele teatritruppidele.
 
Kui "Baltoscandali" nime lahti seletada, siis enamik truppidest esimestel kordadel olid kas Baltikumist või Skandinaavia maadest ning antud etendused mõjusid paljuski irriteerivalt. Kui Jalakas 1994. aastal läks juhtima Rakvere Teatrit, liikus ka "Baltoscandali" festival Rakverre. Kuigi Jalakas lahkus 1996. aastal Rakvere Teatri juhi kohalt, toimub Baltoscandal siiani Rakveres.
 
Festival on Priit Raua juhtimisel muutunud oluliseks kaasaegse teatri peoks Euroopas, üle kahe aasta suviti tulevad Rakverre kokku kõige aktuaalsemat ja uuenduslikumat teatrit tegevad trupid üle maailma. "Baltoscandalist" on ka Eesti teatripildis saanud oluline märk.

Välislingid 
 Koduleht

Eesti teatrifestivalid